*ОБЩИНСКИ СЪВЕТ – ХАДЖИДИМОВО*

гр. Хаджидимово, ул. “Димо Хаджидимов“ № 46 тел. 07528 2922,

e-mail: obshtinskisavet\_hd@abv.bg

**ДО**

**ОБЩИНСКИ СЪВЕТ**

**ГРАД ХАДЖИДИМОВО**

**ДОКЛАДНА ЗАПИСКА**

**ОТ**

**МЕХМЕД ЮСЕИНОВ ИМАМОВ –**

**ПРЕДСЕДАТЕЛ НА ОБЩИНСКИ СЪВЕТ - ХАДЖИДИМОВО**

**Относно:**

**Приемане на изменения на Правилника за организацията и дейността на Общинския съвет, неговите комисии и взаимодействието му с Общинската администрация на Община Хаджидимово.**

**УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ**

Правилника за организацията и дейността на Общинския съвет, неговите комисии, и взаимодействието му с Общинската администрация на Община Хаджидимово, е приет с Решение № 4 по Протокол № 3 от 19.12.2015 година, изменян и допълван с Решение № 271/31.03.2017г., на Общински съвет – Хаджидимово.

С него се уреждат статутът, правомощията, помощните органи на Общинския съвет, положението на общинския съветник, и още много други, характерни за нормалното функциониране на един Общински съвет, особености.

Подзаконовият нормативен акт е приет на основата на делегация по чл.21, ал.3 от Закона за местното самоуправление и местната администрация –ЗМСМА.

Съгласно чл.7, ал.1, пр.1 и пр.2 от Закона за нормативните актове- ЗНА, правилникът е нормативен акт за устройството на местен орган и за организацията на дейността му. Въведените правила са задължителни освен за органа на местна власт, включително за гражданите и юридическите лица на територията на конкретната община. Правилникът се състои изцяло от административноправни норми, които се отнасят за неопределен и неограничен брой адресати и имат многократно правно действие.

По определението на чл.75, ал.1 от АПК, във връзка с дефинитивната норма на чл.1а ЗНА, се касае за нормативен административен акт, какъвто в конкретния случай е Правилникът за организацията и дейността на Общинския съвет, неговите комисии и взаимодействието му с Общинската администрация на Община Хаджидимово.

Съгласно чл.76, ал.3 АПК, във връзка с идентичното правило на чл.8 ЗНА- Общинските съвети издават нормативни актове, с които уреждат съобразно актове от по-висока степен, касаещи обществени отношения с местно значение. По този начин се очертава ясно компетентността на местния законодател. Като всяка уредба по начин различен от законоустановения води до излизане извън рамките на законово предвидената компетентност.

Във връзка с постъпил ПРОТЕСТ от ОКРЪЖНА ПРОКУРАТУРА- БЛАГОЕВГРАД и направеното ПРЕДЛОЖЕНИЕ вътре в него, е необходимо, и наложително съобразно закона, разпоредбите на чл.5,ал.1, т.13, т.14, т.17, т.21, т.23, чл.16, ал.1, т.11 от визирания по- горе Правилник, да се изменят или отменят, което ще доведе до промяна досегашният облик на нормативния акт на ОбС Хаджидимово.

Целта е да се избегне противоречието с Конституцията и закона, до което се е стигнало с въведената уредба на подзаконовия нормативен акт, а именно- надвишаване компетентността на ОбС Хаджидимово.

Във връзка с важната дейност и взаимодействия, които засяга Правилникът за организацията и дейността на Общинския съвет, неговите комисии и взаимодействието му с Общинската администрация на Община Хаджидимово, изменението на посочените разпоредби е наложително, за да може досегадействащият правилник да се превърне в актуален, законосъобразен и от полза за населението нормативен акт, на територията на община Хаджидимово.

Самият Протест от Окръжна прокуратура-Благоевград е за обявяване нищожността и отменяне на визираните по-горе разпоредби на чл.5,ал.1, т.13, т.14, т.17, т.21, т.23, чл.16, ал.1, т.11 от Правилника за организацията и дейността на Общинския съвет, неговите комисии и взаимодействието му с Общинската администрация на Община Хаджидимово, тъй като те са напълно и изрично уредени в чл.27, ал.4, ал.5, вр., чл.21, ал.1 ЗМСМА, и не е нужно да бъдат включени в съдържанието на правилника.

С цел улесняване ползването и прилагането на един подзаконов нормативен акт, какъвто е в случая конкретният Правилник, законът позволява, и дава право на местния орган на власт , ако реши, да предвиди в съдържанието визираните хипотези, за да не препраща към ЗМСМА, стига да не допусне въвеждането на нещо различно от законодателя.

Затова предлагам да се предприемат действия по изменение на чл.5 и посочените точки от Окръжна Прокуратура –Благоевград, без да се обявяват за нищожни и да се налага тяхната отмяна, а само да се приведат в съответствие със закона.

По отношение на посочения от Окръжна Прокуратура –Благоевград, чл.16, ал.1, т.11 – ОбС Хаджидимово е включил за първи път , ново неразвито в законодателството на страната, правомощие на общинския съвет, поради което се налага да се обяви за нищожна и да се отмени изцяло, тъй като тази разпоредба от подзаконовия нормативен акт е в противоречие с нормативни актове от по-висока степен- ЗМСМА / чл.21, ал.1, т.6, чл.25, чл.44, ал.1, т.5, чл.52/ и Закона за публичните финанси- ЗПФ, / чл.7, ал.5, чл.22, ал.3, чл.45, чл.122, чл.140 и други/. който отменя Закона за общинския бюджет- ЗОБ.

 Съгласно нормата на чл.4, ал.1 от КРБ и чл.4, ал.1 от АПК, компетентността на един орган винаги се определя в съответствие с материалния закон и разпоредбите свързани с тази компетентност не могат да се тълкуват разширително, поради изключителния им характер.

 Това е достатъчно основателна причина да се наложи отмяната на чл.16, ал.1, т.11 от Правилника за организацията и дейността на Общинския съвет, неговите комисии и взаимодействието му с Общинската администрация.

**Промените са** осъществени въз основа на чл.27, ал.3, изр.1, чл.27, ал.3, пр.1, чл.27, ал.4, ал.5, вр.чл.21, ал.1,т.14, т.15, т.18, т.22, чл. 21а, ал. 3 и 4, чл.18, от ЗМСМА, ЗПФ, КРБ, АПК, ЗНА а именно **както следва:**

1. **чл. 5. (1)** Общинският съвет:

**т. 13.** Приема решения за създаване и за прекратяване на общински фондации и за управлението на дарено имущество с мнозинство от 9 общински съветници. Решението се приема с поименно гласуване.

 **да придобие следната редакция:**

**т. 13.** Приема решения за създаване и за прекратяване на общински фондации и за управлението на дарено имущество с мнозинство повече от половината от присъстващите общински съветници – обикновено мнозинство.

1. **чл. 5. (1)** Общинският съвет:

**т. 14.** Приема решения за участие на общината в сдружения на местни власти в страната и в чужбина, както и в други юридически лица с нестопанска цел и определя представителите на общината в тях с мнозинство от 9 общински съветници. Решението се приема с поименно гласуване.

 **да придобие следната редакция:**

**т. 14.** Приема решения за участие на общината в сдружения на местни власти в страната и в чужбина, както и в други юридически лица с нестопанска цел и определя представителите на общината в тях, това решение се взема с мнозинство повече от половината от присъстващите общински съветници – обикновено мнозинство.

1. **чл. 5. (1)** Общинският съвет:

**т. 17.** Приема решения за именуване и преименуване на улици, площади, паркове, инженерни съоръжения, вилни зони, курорти и курортни местности и други обекти с общинско значение с мнозинство от 9 общински съветници.

**да придобие следната редакция:**

**т. 17.** Приема решения за именуване и преименуване на улици, площади, паркове, инженерни съоръжения, вилни зони, курорти и курортни местности и други обекти с общинско значение, това решение се взема с мнозинство повече от половината от присъстващите общински съветници – обикновено мнозинство.

1. **чл. 5. (1)** Общинският съвет:

**т. 21**. Удостоява с почетно гражданство български и чуждестранни граждани с мнозинство повече от 12 общински съветници.

**да придобие следната редакция:**

**т. 21.** Удостоява с почетно гражданство български и чуждестранни граждани, това решение се взема с мнозинство повече от половината от присъстващите общински съветници – обикновено мнозинство.

1. Създава се нова точка 22 със следното съдържание:

**т. 22**. Може да избира и освобождава обществен посредник с мнозинство 2/3 от общия брой на общинските съветници.

1. **чл. 5. (1)** Общинският съвет:

 **т .23**. Може да избира и да освобождава обществен посредник с мнозинство от 12 общински съветници.

 **да придобие следната редакция:**

**т .23**. В случаите по т. 22 Общинския съвет приема правилник за дейността на обществения посредник, с мнозинство повече от половината от общия брой на съветниците.

1. **чл.16.(1)** Председателят на общинския съвет:

 **т.11.** Упражнява контрол върху изразходването на средствата, предвидени по бюджета на общината за издръжка на Общинския съвет.

 **да придобие следната редакция:**

да бъде отменена напълно от съдържанието на правилника.

Законът е нормативен акт, който урежда първично или въз основа на Конституцията, обществени отношения, които се поддават на трайна уредба, като се регулират винаги по начина, избран от законодателя, и това положение трае до последваща промяна или отмяна по волята на НС.

Във връзка с гореизложеното и на основание, чл.8, от Закона за нормативните актове, във връзка с чл.21, ал.2 от Закона за местното самоуправление и местната администрация, във връзка с чл.76 от АПК, предлагам на Общински съвет - Хаджидимово да приеме следното:

**РЕШЕНИЕ:**

Общински съвет – Хаджидимово изменя конкретни разпоредби от Правилника за организацията и дейността на Общинския съвет, неговите комисии и взаимодействието му с Общинската администрация, като същите придобиват следният вид:

**1**. **чл.5, ал. 1, т. 13.** Приема решения за създаване и за прекратяване на общински фондации и за управлението на дарено имущество с мнозинство повече от половината от присъстващите общински съветници – обикновено мнозинство.

**2**. **чл.5, ал. 1, т. 14**. Приема решения за участие на общината в сдружения на местни власти в страната и в чужбина, както и в други юридически лица с нестопанска цел и определя представителите на общината в тях, това решение се взема с мнозинство повече от половината от присъстващите общински съветници – обикновено мнозинство.

**3**. **чл.5, ал. 1, т. 17.** Приема решения за именуване и преименуване на улици, площади, паркове, инженерни съоръжения, вилни зони, курорти и курортни местности и други обекти с общинско значение, това решение се взема с мнозинство повече от половината от присъстващите общински съветници – обикновено мнозинство.

**4**. **чл.5, ал. 1, т. 21.** Удостоява с почетно гражданство български и чуждестранни граждани, това решение се взема с мнозинство повече от половината от присъстващите общински съветници – обикновено мнозинство.

**5**. **чл.5, ал. 1, т. 22.** Може да избира и освобождава обществен посредник с мнозинство 2/3 от общия брой на общинските съветници.

**6**. **чл.5, ал. 1, т. 23.** В случаите по т. 22 Общинския съвет приема правилник за дейността на обществения посредник, с мнозинство повече от половината от общия брой на съветниците.

**6. Отменя чл. 16, ал. 1, т. 11.**

**Приложение:**

1. **Проект** на Правилник за организацията и дейността на Общинския съвет, неговите комисии и взаимодействието му с Общинската администрация на Община Хаджидимово.
2. **Мотиви** към проекта на Правилник за организацията и дейността на Общинския съвет, неговите комисии и взаимодействието му с Общинската администрация на Община Хаджидимово.

На основание чл.26, ал.3 във връзка с ал.2 от ЗНА и чл.78, ал.3 от АПК разпореждам измененията и мотивите към тях да бъдат публикувани на официалната страница на сайта на община Хаджидимово.

**МЕХМЕД ИМАМОВ: - ПРЕДСЕДАТЕЛ НА ОБЩИНСКИЯ СЪВЕТ**

*ОБЩИНСКИ СЪВЕТ – ХАДЖИДИМОВО*

гр. Хаджидимово, ул. “Димо Хаджидимов“ № 46 тел. 07528 2922,

e-mail: obshtinskisavet\_hd@abv.bg

**МОТИВИ**

 **Към Проекта за промяна и актуализация на Правилника за организацията и дейността на Общинския съвет, неговите комисии, и взаимодействието му с Общинската администрация на Община Хаджидимово,**

 (Съгласно чл.76, ал. 3 от АПК, вр. чл.8 от ЗНА и с чл.21 ал.2 от ЗМСМА, както и съгласно чл.15 ал.1 от ЗНА)

**Относно:**

 **Промени** в Правилника за организацията и дейността на Общинския съвет, неговите комисии, и взаимодействието му с Общинската администрация на Община Хаджидимово, приет с Решение № 4 по Протокол № 3 от 19.12.2015 година, изменян и допълван с Решение № 271/31.03.2017г., на Общински съвет – Хаджидимово.

**1.Причини, които налагат приемането на подзаконовия нормативен акт, с направените корекции вътре в него, а именно** :

С Правилника за организацията и дейността на Общинския съвет, неговите комисии, и взаимодействието му с Общинската администрация на Община Хаджидимово, се урежда статутът, правомощията, помощните органи на Общинския съвет, положението на общинския съветник, и още много други, характерни за нормалното функциониране на един Общински съвет, особености. Правилникът е нормативен акт за устройството на местен орган и за организацията на дейността му. Въведените правила са задължителни освен за органа на местна власт, включително за гражданите и юридическите лица на територията на конкретната община.

Във връзка с важната дейност и взаимодействия, които засяга Правилникът за организацията и дейността на Общинския съвет, неговите комисии и взаимодействието му с Общинската администрация на Община Хаджидимово, изменението на посочените разпоредби е наложително, за да може досегадействащият подзаконов нормативен акт да се превърне в актуален, законосъобразен и от полза за населението правилник, на територията на община Хаджидимово.

**2.** **Цели които се поставят са:**  Общински съвет Хаджидимово да приеме подзаконов нормативен акт, който да съответства изцяло на по- висшестоящите закони и нормативни актове, с цел уреждане на обществените отношения на територията на община Хаджидимово. С този правилник, да се доразвият вече съществуващите закони отговарящи и регламентиращи същите отношения, в частност за общината. Да се уредят правата и задълженията на гражданите и да се сведат до тяхното знание.

3. **Финансови и други средства, необходими за прилагането на новата уредба**: Финансови и други средства необходими за прилагането на новия правилник – няма.

4. **Очаквани резултати от прилагането, включително финансови, ако има такива**: Очакваните резултати от приемането на Правилника с направените промени вътре в него са - подобряване работата на ОбС Хаджидимово, съответстваща изцяло на закона и нуждите на населението, на територията на Община Хаджидимово, спазвайки и придържайки се към същия.

5. **Анализ за съответствие с правото на Европейския съюз**: Предлаганият Правилникът за организацията и дейността на Общинския съвет, неговите комисии и взаимодействието му с Общинската администрация на Община Хаджидимово, е в пълно съответствието, и с правото на Европейския съюз, което е предопределено от съответствието на посочените Закони.

 В - 14 дневен срок от публикуването на информацията на интернет страницата на община Хаджидимово– [www.hadzhidimovo.com](http://www.hadzhidimovo.com), заинтересованите лица могат да представят своите предложения и становища на е- mail: obshtinskisavet\_hd@abv.bg.

**Мехмед Имамов - Председател на ОбС**